คาเมนไรเดอร์ BLACK RX

คาเมนไรเดอร์ BLACK RX (คาเมนไรเดอร์แบล็ค อาร์เอ็กซ์) (; โรมาจิ: "Kamen Raidā Burakku Āru Ekkusu") เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) ออกอากาศครั้งแรกเมื่อในวันที่ 23 ตุลาคม ค.ศ. 1988 จนถึงวันที่ 24 กันยายน ค.ศ. 1989 มีจำนวนตอนทั้งหมด 47 ตอน
เรื่องย่อ.
เวลาได้ล่วงเลยมา 5 ปี หลังจากที่องค์กร โกลกอม ล่มสลายไป โลกกลับมาสงบสุข มินามิ โคทาโร่ หรือ คาเมนไรเดอร์ BLACK ก็ได้ใช้ชีวิตแบบปกติชนทั่วไป เขารับงานเป็นนักบินเฮลิคอปเตอร์รับจ้าง ของตระกูลซาฮาระ ในขณะที่ทำหน้าที่นั้นเองโคทาโร่ไปพบกับกลุ่มปิศาจจาก จักรวรรดิ์ไครซิส ที่ปรากฏตัว และลักพาตัวโคทาโร่ไปยังอวกาศ โดยบังคับให้โคทาโร่ยอมสวามิภักดิ์ต่อไครซิส แน่นอนว่าโคทาโร่ปฏิเสธ จึงถูกพวกไครซิสเปิดฉากโจมตีทันที แต่ระบบแปลงร่างของเขาถูกทำลายไปก่อนจะต่อสู้ ทว่าระหว่างที่ถูกปล่อยให้ล่องลอยไปในอวกาศ ร่างของโคทาโร่ต้องแสงอาทิตย์ ทำให้คิงสโตนก่อปาฏิหาริย์ ส่งผลให้โคทาโร่กำเนิดใหม่อีกครั้งในฐานะบุตรแห่งสุริยัน คาเมนไรเดอร์ BLACK RX
ตัวละคร.
สำหรับตัวละครและอาวุธใน คาเมนไรเดอร์ BLACK RX ดูเพิ่มเติมที่ คาเมนไรเดอร์ BLACK (ตัวละคร)#คาเมนไรเดอร์แบล็ค อาร์เอ็กซ์
รับบทโดย คุราตะ เท็ตซึโอะ (倉田 てつを)
ในอดีตเขาเป็นผู้ที่ถูกเลือกให้เป็นราชันย์แห่งศตวรรษ พร้อมกับ อาคิซากิ โนบุฮิโกะ แต่ว่ารอดจากการล้างสมองของโกลกอม และต่อสู้กับพวกมันจนสามารถทำลายพวกโกลกอมได้สำเร็จ หลังจากนั้นเขาก็ประกอบอาชีพรับจ้างขับเฮลิคอปเตอร์ส่งผู้คน และพัสดุต่าง ๆ กระทั่งเกิดการปะทะกับพวกไครซิส และถูกทำลายระบบแปลงร่าง ด้วยพลังของคิงสโตนที่ได้รับแสงอาทิตย์ในอวกาศ เขาจึงกำเนิดใหม่อีกครั้งในฐานะบุตรแห่งสุริยัน คาเมนไรเดอร์ BLACK RX โคทาโร่ตัดสินใจใช้พลังใหม่นี้ ต่อกรกับพวกไครซิสและปราบมันให้สิ้นซาก
รับบทโดย โคยามะ ริกิยะ (小山力也)
ชายหนุ่มปริศานาที่อยู่ ๆ ก็ปรากฏตัวต่อหน้าพวกโคทาโร่ มีพรสวรรค์ด้านศิลปะการต่อสู้ ในช่วงแรกโจถูกหุ่นยนต์ของไครซิสควบคุมไว้หลังจาก RX กำจัดหุ่นยนต์ที่ควบคุมจิตใจจึงทำให้โจกลายเป็นเพื่อนและผู้ช่วยของ RX ไปในที่สุด
จักรวรรดิไครซิส.
จักรวรรดิปีศาจต่างดาวที่ถูกมลพิษจากโลกทำร้าย เนื่องจากโลกของพวกไครซิส คือโลกคู่ขนานกับโลกมนุษย์ พวกเขาคิดว่าเนื่องจากมนุษย์ไม่สนใจโลกของพวกเขาอย่างแท้จริง จักรวรรดิไครซิส จึงคิดว่าเหมาะสมที่พวกเขาจะยึดครองโลก 
ผู้นำของจักรวรรดิไครซิส ลักษณะคล้ายหอยเม่น มีเพียงแค่ส่วนศีรษะ อาวุธร้ายกาจคือแสงเลเซอร์ที่ยิงออกมาจากดวงตา ภายหลังถูกอาร์เอ็กซ์ปราบด้วยการ แทงดาบรีโวลเคนใส่
ขุนพลใหญ่ผู้รับหน้าที่ควบคุมการดำเนินแผนการรุกรานโลก
;จาร์ค มิโดร่า (ジャークミドラ)
ร่างเพิ่มพลังที่แข็งแกร่ง ของขุนพลจาร์ค เพื่อฆ่า RX ได้สังหารซาฮาระ ซุนคิจิและซาฮาระ อุทาโกะ อย่างง่ายดาย เอาชนะ V3 และไรเดอร์แมน ได้ ในขณะที่ X และ อามาซอน กำลังช่วยซาฮาระ ชิเงรุและซาฮาระ ฮิโตมิ หลังจากที่ดัสมาเดอร์ทิ้งเขาไปเพราะความล้มเหลว ถูกจัดการโดย RX ด้วยท่าไม้ตาย รีโวลครัช
นายพลผู้ตรวจการที่ถูกส่งมาโดยจักรพรรดิไครซิส แท้ที่จริงคือร่างอวตารของจักรพรรดิไครซิส
หัวหน้าหน่วยทหารกลายพันธุ์ มีอาวุธประจำตัวคือดาบแม่เหล็กไฟฟ้า และมีดสั้น
เสนาธิการของกลุ่ม มีหน้าที่วางแผนการรบ ภายหลังถูกสังหารโดยจักรพรรดิไครซิส เพราะเธอคัดค้านการตัดสินใจของเขา ที่จะสงบศึกกับมินามิ โคทาโร่ หลังจากปัญหาทั้งหมดที่พวกเขาก่อขึ้น
หัวหน้าหน่วยทหารจักรกล มีพาหนะคู่ใจเป็นมอเตอร์ไซค์ และมีปืนสั้นเป็นอาวุธประจำตัว
หัวหน้าหน่วยทหารสัตว์ป่า นิสัยขี้ขลาด ตกเป็นเป้าหมายของดัสมาเดอร์ กาเทโซนและบอสกัน
ทหารระดับล่างของไครซิส มักปรากฏตัวครั้งละจำนวนมาก
ร้องโดย ทากายูกิ มิยาอูจิ
ร้องโดย ทากายูกิ มิยาอูจิ
การออกอากาศ.
คาเมนไรเดอร์ BLACK RX ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) 
ในประเทศไทยได้ออกอากาศทางสถานีวิทยุโทรทัศน์ไทยทีวีสีช่อง 3 ในชื่อ "วีรบุรุษหน้ากากดำ" เช่นเดียวกับ BLACK และ ได้ถูกจัดจำหน่ายรูปแบบวีซีดีโดยบริษัท ดรีมวิชั่นและได้จัดจำหน่ายอีกครั้งโดยบริษัท ทีไอจีเอ (TIGA) โดยใช้ชื่อว่าราชันย์พลังสุริยัน คาเมนไรเดอร์แบล็ค RX